wickkiey/tamil-wikipedia-chunked huggingface dataset:
# தாம்பூர்

## பசவண்ணா கோயில்

வீர சைவ நம்பிக்கையுள்ள மக்களுக்கு தாம்பூர் ஒரு முக்கியமான யாத்திரை மையமாகும். அவர்களின் மிகவும் மதிப்பிற்குரிய பசவருக்கு இங்கு கோயில் உள்ளது. 12 ஆம் நூற்றாண்டில், சாளுக்கியர்ளும், மேலைக் கங்கர்களும் இங்கு ஆட்சி செய்தனர். தாம்பூர் கர்நாடகா முழுவதிலுமிருந்து வரும் யாத்ரீகர்களை ஒரு முக்கிய சமூகமாக ஈர்க்கின்றன அல்லது `பஞ்சம்சாலி வீர சைவர்கள்' இங்கு தவறாமல் வருகை தருகின்றன.  
தம்பூர் (தம்பூர்) பசவண்ணா கோயில் தேவ்கோப்பா வனத்தின் முடிவில் கல்கடகியில் இருந்து 11 கி.மீ தொலைவில் அமைந்துள்ளது.
# அலாசி

**அலாசி** ( Halasi ) முந்தைய காலங்களில் "அலாசிகே" என்றும் அழைக்கப்பட்ட இது இந்தியாவின் கர்நாடகாவில் உள்ள பெல்காம் மாவட்டத்திலுள்ள கானாபூர் வட்டத்திலுள்ள ஒரு நகரமாகும் இது கானாபூரிலிருந்து 14 கி.மீ தொலைவிலும், கிட்டூரிலிருந்து 25 கி.மீ தொலைவிலும் உள்ளது. நகரத்தின் பண்டைய பெயர் "பலாசிகா" என கல்வெட்டுகளில் குறிப்பிடப்பட்டுள்ளது . ஆரம்பகால (சுமார் 350 பொ.ச.) கதம்ப வம்சத்தின் மையமாக இருந்த இது, கோவா கதம்பர்களின் (980-1025) ஒரு சிறிய தலைநகராகவும் இருந்தது. மேற்குத் தொடர்ச்சி மலையின் பின்னணியில் அமைந்துள்ள ஒரு அழகான இடமாகும்.
# அலாசி

## கோயில்கள்

தொடர்ச்சியான இடைக்கால கோயில்களுக்கு இந்த நகரம் குறிப்பிடத்தக்கது. இந்த ஊரில் பல வரலாற்று நினைவுச்சின்னங்கள் உள்ளன. பூவராக நரசிம்மர் கோயில் என்ற ஒரு கோயில் இங்கு அமைந்துள்ளது. இந்த கோவிலில் இந்துக் கடவுளான விஷ்ணுவின் அவதாரங்களான் வராகம், நரசிம்மர், விஷ்ணு, சூரிய தேவன் ஆகிய கடவுள்களின் உருவங்கள் உள்ளன . சிவபெருமானுக்கு அர்ப்பணிக்கப்பட்ட கோகர்னேசுவரர், கபிலேசுவரர், சுவர்னேசுவரர், கடகேசுவரர் கோயில்களும் இங்கு உள்ளன. அலாசியில் ஒரு சமண ஆலயமும் பள்ளிவாசலும் தர்காவும் உள்ளன. குறிப்பாக ஹஸ்ரத் நூர் அல்-தின் ஷா காத்ரியின் தர்கா. ஈத் தொழுகைக்காக ஒதுக்கப்பட்டுள்ள பொதுவான் இடம் நகரின் தெற்கே அமைந்துள்ளது. இது ஆண்டின் பிற நேரங்களில் பிரார்த்தனைக்கு பயன்படுத்தப்படாது.
# அலாசி

## பலாசிகா

பலாசிகாவின் பண்டைய குடியேற்றத்தில் கட்டடக்கலை எச்சங்கள் எதுவும் கண்டுபிடிக்கப்படவில்லை. ஆனால் சுந்தரா நகரின் மேற்குப் பகுதியில் உள்ள கல்லேசுவரர் கோயிலுக்கு (காலமேசுவர் என்றும் அழைக்கப்படுகிறது) அருகே செங்கல் கட்டுமானங்களின் தடயங்களைக் காணலாம். ஆரம்பகால பலாசிகாவின் முக்கிய சான்றுகளாக ஒரு செப்பு தகடுகள், "சக்ரத்தீர்த்தம்" என்று அழைக்கப்பட்ட இடத்தில் 1850களில் கண்டுபிடிக்கப்பட்டன. இந்த சாசனங்கள் அனைத்தும் சைன மானியங்களையும், இப்பகுதியை ஆண்ட ககுத்ஸ்தவர்மன் காலத்திலிருந்து (405-430 வரை) இரவிவர்மன் (465-500) மற்றும் ஹரிவர்மன் (500-15) காலங்களை குறிக்கிறது.
# அலாசி

## வராக நரசிம்மர் கோயில்

வின் வராக அவதாரம், வராகர் நரசிம்ம கோவிலுக்கு உள்ளே, அலாசி, கர்நாடகா]]
இந்த கோயில் இந்திய தொல்பொருள் ஆய்வகத்தின் பாதுகாப்பில் உள்ளது. மேலும், பெல்காம் மாவட்டத்தில் தேசிய முக்கியத்துவத்தின் நினைவுச்சின்னங்களின் பட்டியலில் இடம்பெற்றுள்ளது. பத்தொன்பதாம் நூற்றாண்டில் குறிப்பிடப்பட்ட மரபுகள் அதன் கட்டுமானத்தை ஜெகனாச்சாரியார் கட்டியதாகக் கூறுகின்றன.
# கே. ஆர். பி. பிரபாகரன்

**கே. ஆர். பி. பிரபாகரன்**(*K. R. P. Prabakaran*) (பினப்பு: 1979) என்பவர் இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். இவர் திருநெல்வேலி மக்களவைத் தொகுதியிலிருந்து மக்களவைக்கு 2014ஆம் ஆண்டு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டுத் தேர்ந்தெடுக்கப்பட்டார்.  
இவர் திருநெல்வேலி மாவட்டத்தின் (இப்போது, தென்காசி மாவட்டம்) ஆலங்குளம் வட்டத்தில் உள்ள கீழப்பாவூரைச் சேர்ந்த ஒரு வழக்கறிஞர் ஆவார்.
# ஸ்டீவி வொண்டர்

**ஸ்டீவி வொண்டர்** (பி. மே 13, 1950) ஒரு அமெரிக்க இசைக்கலைஞர் ஆவார். அவரது இயற்பெயர் **ஸ்டீவ்லாந்து ஆடவே ஜட்கின்ஸ்**. (குறைமாதப் பேறின் காரணமாக) முழுப் பருவமடையா நிலையில் ஏற்படும் விழித்திரை நோயால், மிக இளம் வயதிலேயே பார்வையை இழந்தார்; இருப்பினும், இள வயதிலேயே இசையில் மேதையாகவும் திகழ்ந்ததால், **லிட்டில் ஸ்டீவி வொண்டர்** என்று அழைக்கப்பட்டார். தனது பதிமூன்றாவது வயதில் அவர் வெளியிட்ட *ஃபிங்கர்டிப்ஸ்*-பகுதி 2 என்ற பாடல் 1963 பில்போர்டு ஹாட்100 பட்டியலில் முதலிடம் பிடித்ததால், மிகவும் இளவயதில் இந்த சாதனையை செய்தவர் ஆனார்.
# திமிட்ரி லிசிட்சின்

**திமிட்ரி லிசிட்சின்** (*Dmitry Lisitsyn*) உருசியாவைச் சேர்ந்த ஒரு சுற்றுச்சூழல் ஆர்வலராவார். உலகின் மிகப்பெரிய பெட்ரோலிய மேம்பாட்டுத் திட்டங்களில் ஒன்றிலிருந்து சுற்றுச்சூழலைக் காப்பாற்றும் பாதுகாப்பு நடவடிக்கைகளை மேற்கொண்டார். உருசியக் கூட்டமைப்பின் மிகப்பெரிய தீவான சக்கலின் தீவின் ஆபத்தான சுற்றுச்சூழல் அமைப்புகளைப் பாதுகாப்பதற்கான முயற்சிகளுக்காக 2011 ஆம் ஆண்டு லிசிட்சின்னுக்கு கோல்டுமேன் சுற்றுச்சூழல் விருது வழங்கப்பட்டது.
# திமிட்ரி லிசிட்சின்

## வாழ்க்கைக் குறிப்பு

திமிட்ரி லிசிட்சின் அங்காரா ஆற்றின் அருகே டைகா காடுகளால் சூழப்பட்ட ஒரு சிறிய சைபீரிய கிராமத்தில் பிறந்து வளர்ந்தார். பள்ளியில், உலகின் பிற பகுதிகளில் நிகழும் சுற்றுச்சூழல் பேரழிவு பற்றி அறிந்து ஆழ்ந்த பாதிப்புக்குள்ளானார். சுற்றுச்சூழலைப் பாதுகாக்க ஏதாவது செய்ய விரும்பினார். சர்வாதிகார அமைப்பில் அரசியல் நடவடிக்கைக்கு சிறிய வாய்ப்பு இருப்பதைக் கண்ட இவர் இளமையில் சோவியத் ஒன்றியத்தின் இயல்பான அன்றாட வாழ்க்கையைத் தொடர்ந்தார்.
# ரவுல் து டோயிட்டு

**ரவுல் து டோயிட்டு** (*Raoul du Toit*) சிம்பாப்வே நாட்டைச் சேர்ந்த ஒரு சுற்றுச்சூழல் ஆர்வலராவார். சிம்பாப்வே நாட்டில் எஞ்சியிருக்கும் பெரும் விலங்கினத்தைச் சேர்ந்த கருப்பு காண்டாமிருகத்தைப் பாதுகாப்பதற்காக முன்னெடுத்த முயற்சிகளுக்காக 2011 ஆம் ஆண்டு டோயிட்டுக்கு கோல்டுமேன் சுற்றுச்சூழல் விருது வழங்கப்பட்டது.  
பெரிய கருப்பு காண்டாமிருகங்கள் எண்ணிக்கையில் உலகின் நான்காவது இடத்திலிருக்கும் சிம்பாப்வே அதன் பாதுகாப்பு முயற்சிகளில் தொடர்ச்சியான வெற்றிகளையும் தோல்விகளையும் நிரூபித்துள்ளது. 1980 ஆம் ஆண்டுகளின் பிற்பகுதியில் பேரழிவு தரும் வேட்டையைத் தொடர்ந்து 1990 ஆம் ஆண்டுகளின் சிம்பாப்வேயின் கருப்பு காண்டாமிருகங்களின் எண்னிக்கையை அதிகரிப்பதில் பாதுகாப்பு முயற்சிகள் ஒருங்கிணைக்கப்பட்டன. கால்நடை வளர்ப்பை வனவிலங்கு பாதுகாப்பு நிலையங்களாக மாற்றுவதற்கான முதன்மை இனமாக காண்டாமிருகங்கள் தெற்கு சிம்பாப்வேயில் உள்ள பகுதிகளுக்கு மாற்றப்பட்டன. இனப்பெருக்கம் திட்டங்கள் நிறுவப்பட்டு இனப்பெருக்கம் மேம்பட்டது.
# ரவுல் து டோயிட்டு

## வாழ்க்கைக் குறிப்பு

சிம்பாப்வேயில் பிறந்த ரவுல் டு டோயிட்டு ஒரு வலுவான பாதுகாப்பு நெறிமுறைகளுடன் வளர்ந்தார். தனது ஓய்வு நேரத்தை இயற்கையோடு செலவிட்டார். தென்னாப்பிரிக்காவில் நீர் மின் திட்டங்களின் சுற்றுச்சூழல் பாதிப்புகளைப் பற்றி படிப்போடு தனது வாழ்க்கையைத் தொடங்கினார். ஆனால் பின்னர் கண்டம் முழுவதும் காண்டாமிருகம் மற்றும் யானைப் பாதுகாப்பு பணிகளை ஒருங்கிணைக்கும் ஒரு சர்வதேச அமைப்பில் சேர்க்கப்பட்டார். இங்கிருந்து கொண்டே டோயிட்டு இந்த இனங்களின் ஆரோக்கியமான எண்னிக்கைப் பெருக்கம் ஆப்பிரிக்காவின் அரை வறண்ட பகுதிகளில் பல்லுயிர் மற்றும் வனவிலங்கு அடிப்படையிலான வளர்ச்சியை எவ்வாறு மேம்படுத்துகிறது என்பதைக் கண்டார். தனது சொந்த நாடான சிம்பாப்வேயில் கிராமப்புற வளர்ச்சியுடன் இணைக்கப்பட்ட காண்டாமிருக பாதுகாப்புக்கான புதுமையான மாதிரிகளை ஊக்குவிக்கப் புறப்பட்டார்.
# சம்பா தேவி சுக்லா

**சம்பா தேவி சுக்லா** (*Champa Devi Shukla*) என்பவர் இந்தியாவின் மத்தியப்பிரதேச மாநிலம் போபால் பகுதியினைச் சார்ந்த சமூகப் போராளி ஆவர். இவர் 2004ஆம் ஆண்டில் ரசிதா பீ உடன் கோல்ட்மேன் சுற்றுச்சூழல் விருதினைப் பகிர்ந்துகொண்டார். 1984 போபால் பேரழிவில் 20,000 பேர் கொல்லப்பட்டபோது, சுக்லாவும் ரசிதா பீயும் நீதிக்காகப் போராடினர். மேலும் விபத்திற்குக் காரணமான நிறுவனம் மற்றும் அதன் உரிமையாளர்களுக்கு எதிராகப் பிரச்சாரங்களையும் வழக்குகளையும் மேற்கொண்டனர்.
# சம்பா தேவி சுக்லா

## போபால் எரிவாயு சோகம்

1984 ஆம் ஆண்டு போபாலில் நடந்த யூனியன் கார்பைடு எரிவாயு பேரழிவு நிகழ்விலிருந்து தப்பியவர்களுக்கு நீதி கோரி பன்னாட்டுப் பிரச்சாரத்திற்குச் சம்பா தேவி சுக்லா, ரசிதா பீ<nowiki/>யுடன் தலைமை தாங்கினார். இந்தியாவில் ஆர்ப்பாட்டங்கள் மற்றும் பேரணிகளில் தொடங்கி, சுக்லா யூனியன் கார்பைட் நிறுவனம் (யு.சி.சி) மற்றும் அதன் கூட்டாளர் டவ் கெமிக்கல்ஸ் ஆகியோருக்கு எதிரான தனது போராட்டத்தை நியூயார்க் மற்றும் பிற அமெரிக்க நகரங்களின் தெருக்களில் மேற்கொண்டார், சம்பா மற்றும் பிற எதிர்ப்பாளர்கள் தாக்கல் செய்த தொடர் வழக்குகளில் டொவ் கெமிக்கல் கம்பெனி சட்டப் போராட்டம் நடத்தி வருகிறது. முன்னாள் யூனியன் கார்பைட் தலைமை நிர்வாக அதிகாரி வாரன் ஆண்டர்சன் போபாலில் குற்றவியல் விசாரணையை எதிர்கொள்ள வேண்டும் என்று கோரி இவர்கள் 2002ல் புது தில்லியில் 19 நாள் உண்ணாவிரதம் இருந்தனர்.
# சம்பா தேவி சுக்லா

## விருதுகள்

சுக்லா, ரசிதா பீயுடன் இணைந்து பன்னாட்டு மையத்திற்கு போபால் பேரழிவினைக் கொண்டு சென்றமைக்காக 2004ஆம் ஆண்டு கோல்ட்மேன் சுற்றுச்சூழல் பரிசு வழங்கப்பட்டது.
# சம்பா தேவி சுக்லா

## தனிப்பட்ட வாழ்க்கை

சுக்லா மத்திய அரசு அச்சகத்தில் பணிபுரிகிறார். இங்கு இவர் இளநிலை பைண்டர் ஆக உள்ளார். இவரது கணவர் 1997ல் புற்றுநோயால் மரணமடைந்த அரசு ஊழியர் ஆவார். மீதைல் ஐசோசயனேட் வாயு கசிவு காரணமாக சுக்லாவின் இரண்டு மகன்களும் உடல்நலக் கோளாறு காரணமாக இறந்தனர். மற்ற மூன்று குழந்தைகள் இன்னும் உயிருடன் இருக்கிறார்கள், ஆனால் இவர்கள் யாரும் சாதாரண வாழ்க்கையை நடத்துவதில்லை.
# அம்பர்ட்டோ ரியோசு லாப்ரடா

**அம்பர்ட்டோ ரியோசு லாப்ரடா** (*Humberto Ríos Labrada*) கியூபா நாட்டைச் சேர்ந்த ஒரு நாட்டுப்புற இசைக் கலைஞர், விவசாய விஞ்ஞானி மற்றும் சுற்றுச்சூழல் ஆர்வலர் ஆவார்.கியூபாவின் விவசாயத்தில் பல்லுயிர் மற்றும் நிலையான வளர்ச்சிக்காக லாப்ரடா முன்னெடுத்த முயற்சிகளுக்காக 2010 ஆம் ஆண்டு கோல்டுமேன் சுற்றுச்சூழல் விருது வழங்கப்பட்டது.  
விவசாயிகளுடன் பயிர் பன்முகத்தன்மையை அதிகரிக்கவும், குறைந்த உள்ளீட்டு விவசாய முறைகளை உருவாக்கவும் இவர் பணியாற்றி வருகிறார். கியூபாவின் வேதியியல் சார்புநிலையிலிருந்து விடுபடும் நீடித்த விவசாயத்தை ஊக்குவித்தார். உள்ளூர் வேளாண் கண்டுபிடிப்புகளுக்கான தேசிய வேளாண் அறிவியல் நிறுவனத்தின் திட்ட ஒருங்கிணைப்பாளராக பணியாற்றியுள்ளார். கியூபாவின் நிலையான விவசாயத் துறையை வளர்ப்பதில் தனது நேரத்தைச் செலவழித்து தொடர்ந்து கவனம் செலுத்துகிறார். மெக்சிகோ மற்றும் பொலிவியா முழுவதும் இதேபோன்ற விவசாயி தலைமையிலான பல்லுயிர் திட்டங்களின் மேம்பாட்டில் ஈடுபட்டுள்ளார். சமூகத்தை பல்லுயிர் பெருக்கத்தில் ஈடுபடுத்தவும், நிலையான விவசாயத்தை கொண்டாடும் பாடல்களை நிகழ்த்தவும் அவர் தனது இசையை பெரும்பாலும் பயன்படுத்துகிறார்.
# ராஜீவ் ரஞ்சன்

**ராஜீவ் ரஞ்சன்** (*Rajeev Ranjan* பிறப்பு:22 செப்டம்பர் 1961) இந்தியாவின் ஜார்கண்ட் மாநிலத்தை சேர்ந்தவர். 1985-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
# ராஜீவ் ரஞ்சன்

## கல்வி

இவர் அறிசார் சொத்துரிமை பிரிவில் முனைவர் பட்டம் பெற்றவர். அகமதாபாத்தில் உள்ள இந்திய மேலாண்மை கழகத்தில் முதுகலை வணிக மேலாண்மை பட்டமும், லண்டன் பொருளாதாரம் மற்றும் அரசியல் மையத்தில் பொது கொள்கை பிரிவில் முதுநிலை பட்டமும் பெற்றுள்ளார்.இவர் தமிழ், ஆங்கிலம், இந்தி, சமஸ்கிருத உள்ளிட்ட மொழிகளில் நல்ல புலமை மிக்கவர்.
# ராஜீவ் ரஞ்சன்

## அரசுப் பணிகள்

1985 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். 1987 முதல் 1989 வரை திருவண்ணாமலை மாவட்ட உதவி ஆட்சியராக பதவியில் இருந்தார். திருச்சி மாவட்ட ஆட்சியராக ஏப்ரல் 1995 முதல் அகத்து 1997 வரை பதவியில் இருந்தார்.2001 முதல் 2007 வரை 7 ஆண்டுகள் அயல்பணியாக மத்திய அரசுப்பணியில் பணியாற்றினார். 2007-ல் இணைச் செயலாளர் அந்தஸ்த்துக்கு உயர்வு பெற்றார். 2009 முதல் முதன்மைச் செயலராக பல்வேறு துறைகளில் பணியாற்றியுள்ளார். மத்திய அரசின் அயல் பணியில் 11 ஆண்டுகளுக்கு மேல் பணியாற்றிய அனுபவம் பெற்றவர்.சரக்கு சேவை வரி கவுன்சிலில் சிறப்பு செயலாளராக பணியாற்றியவர். கே. சண்முகத்தின் பணி ஓய்வுக்குப் பின்னர் தமிழகத்தின் 47-வது தலைமைச் செயலாளராக 31 ஜனவரி 2021 அன்று தமிழக அரசால் நியமிக்கப்பட்டார்.2021 மே 7 அன்று தமிழகத்தின் புதிய தலைமை செயலாளராக வெ. இறையன்பு நியமனத்தையொட்டி, தமிழ்நாடு செய்தித்தாள் கழகத்திற்கு இடமாற்றம் செய்யப்பட்டார்.
# ஹைர் பெனக்கல்

**ஹைர் பெனக்கல்** (*Hire Benakal*) ஹிரெபெனக்கல் எனவும் அறியப்படும் இது இந்தியாவின் கர்நாடக மாநிலத்தில் உள்ள பெருங்கற்காலத் தளமாகும். இது கிமு 800 முதல் கிமு 200 வரை இரும்புக் காலம் தேதியிட்ட ஒரு சில இந்திய பெருங்கற்காலத் தளங்களிலும் ஒன்றாகும். இவை கொப்பள் மாவட்டத்தில் கங்காவதி நகரத்திற்கு மேற்கே 10 கிலோமீட்டர் (6.2 மைல்) தொலைவில் அமைந்துள்ளது. மேலும், ஹோஸ்பேட் நகரத்திலிருந்து 35 கிலோமீட்டர் (22 மைல்) தொலைவில் அமைந்துள்ளது. இது சுமார் 400 பெருங்கற்கால கல்லறைகளைக் கொண்டுள்ளது. இது புதிய கற்காலத்திற்கும் இரும்புக் காலத்திற்கும் இடையிலான காலத்துடன் தேதியிடப்பட்டுள்ளது. கன்னட மொழியில் *ஏலு குடகலு* என உள்ளூரில் அறியப்படும் இவற்றின் குறிப்பிட்ட பெயர் *மோரியர் குடா* ( குடா, என்றால் "மலை"). தென்னிந்தியாவில், பெரும்பாலும் கர்நாடகாவில் காணப்படும் 2000 பெருங்கற்காலத் தளங்களில் ஹைர் பெனக்கல் மிகப்பெரிய இடுகாடாக இருப்பதாகக் கூறப்படுகிறது.
# ஹைர் பெனக்கல்

## உலகப் பாரம்பரியக் களம்

ஹைர் பெனக்கல் 2021 மே 19 அன்று யுனெஸ்கோ உலக பாரம்பரியக் களமாக அறிவிக்கப்பட்டது.
# ஹைர் பெனக்கல்

## நிலவியல்

இறுதிச் சடங்குகளுக்கான நினைவுச்சின்னம் ஏழு மலைகள் நிறைந்த பாறைகளில் அமைந்துள்ளன. இந்த தளம் துங்கபத்திரை ஆற்றின் இடது கரையில் உள்ளது. இது முட்புதர்கள் மற்றும் வழுவழுப்பான சிதறிய கற்பாறைகளால் மூடப்பட்டுள்ளது. ஆடு தடத்தைத் தவிர வழக்கமான பாதைகள் அல்லது சாலைகள் இல்லாததால் தளத்தை அடைவது கடினம். கூடுதலாக, ஒரு சிற்றாறை கடக்க வேண்டும்.  
ஹைர் பெனக்கல் பற்றி முதலில் வெளியிடப்பட்ட அறிக்கைகள் 1835 ஆம் ஆண்டில் *ராயல் ஆசியடிக் சொசைட்டி* என்ற அமைப்பின் இதழில், ஐதராபாத்தின் நிசாமின் சேவையின் கீழ் இருந்த பிலிப் மெடோஸ் டெய்லர் என்பவரால் வெளியிடப்பட்டது. அதன்பிறகு ஒரு நூற்றாண்டுக்கும் மேலாக, இந்த தளத்தைப் பற்றி மேலும் முறையான ஆய்வு எதுவும் நடத்தப்படவில்லை. 1944-48 க்கு இடையில், சர் மோர்டிமர் வீலர் என்பவர் தொல்பொருள் அகழ்வாராய்ச்சியை மேற்கொண்டார். இவை அடிகா சுந்தராவால் கூடுதலாக வழங்கப்பட்டன. இது குறித்து 1975 இல் வெளியிடப்பட்டன. "தென்னிந்தியாவின் ஆரம்ப அறை கல்லறைகள்: வட கர்நாடகாவின் இரும்பு வயது பெருங்கற்கால நினைவுச்சின்னங்கள் பற்றிய ஆய்வு" என்ற அவரது வெளியீட்டில், சுந்தராவின் பட்டியலில் அடர்த்தியான காட்டின் ஒரு இடத்தில் 300 பெருங்கற்காலத்தைச் சேர்ந்த இடுகாடுகளின் விவரங்களை விவரிக்கிறது. இசுட்டான்போர்ட் பல்கலைக்கழகத்தின் மானுடவியல் துறையின் ஆண்ட்ரூ பாயர் 20 ஹெக்டேர் நிலத்தில் (49 ஏக்கர்) சுமார் 1000 வகையான பழங்கால பொருட்களை அடையாளம் கண்டுள்ளார். அவரது கண்டுபிடிப்புகள் மனிதனின் இறுதி சடங்கு கட்டமைப்புகள், குத்துக்கல் மற்றும் வட்ட வடிவங்களிலுள்ள கல் வேலிகள் பற்றி விவரிக்கப்பட்டுள்ளன. மூன்று அல்லது அதற்கு மேற்பட்ட செங்குத்தான கற்களையும், அவற்றினால் கிடைநிலையில் தாங்கப்படும் பெரிய தட்டையான கற்பலகை ஒன்றையும் கொண்ட கற்திட்டைகளும் இங்கு கண்டுபிடிக்கப்பட்டது.
# ஹைர் பெனக்கல்

## கலைப்பொருட்கள்

கற்காலத்தைச் சேர்ந்த 400 மட்பாண்டங்களும் இங்கு கண்டுபிடிக்கப்பட்டுள்ளன. முன்-பெருங்கற்காலக் கருவிகள், இரும்பு கசடு, கற்காலத்தின் மட்பாண்டங்கள், பெருங்கற்காலம் மற்றும் ஆரம்பகால வரலாற்று காலம் ஆகியவையும் அடையாளம் காணப்பட்டுள்ளன. பெருங்கற்காலத்தைச் சேர்ந்த இரும்பு கருவிகள், தென்னிந்தியாவில் காணப்படும் ஒரு பொதுவான அம்சமாகும். இவை ஹைர் பெனக்கல் தளத்திலும் காணப்படுகிறது. இந்த கலாச்சாரக் கண்டுபிடிப்புகள் கற்கால மற்றும் பெருங்கற்கால செயல்பாடுகள் ஆகும். பெருங்கற்கால மட்பாண்டங்களுடன், இரும்பு கசடு கூட கண்டுபிடிப்புகளின் ஒரு பகுதியாக இருந்தது.
# ஹைர் பெனக்கல்

## பாதுகாத்தல்

இந்தியத் தொல்லியல் ஆய்வகம் இந்த தளத்தின் புதுப்பித்தல் மற்றும் பராமரிப்பை மேற்கொண்டிருந்தாலும், எந்தவொரு நடவடிக்கையும் தெளிவாகத் தெரியவில்லை. இது இந்திய மக்களிடையே நன்கு அறியப்பட்ட தளம் அல்ல, ஆண்டுதோறும் ஒரு சில வெளிநாட்டு சுற்றுலா பயணிகள் மட்டுமே இந்த இடத்திற்கு வருகிறார்கள். மலையடிவாரத்திலும், ராய்ச்சூர்-கொப்பள் மாநில நெடுஞ்சாலைக்கு அருகிலும் இடங்களில் பணிகளை மேம்படுத்துவது அவசியம். பொக்கிஷங்களைத் தேடி வரும் கொள்ளையர்களால் கற்திட்டைகள் பல நூற்றாண்டுகளாக கொள்ளையடிக்கப்படுகின்றன. மேய்ப்பர்கள் தங்கள் கால்நடைகளை அந்த இடத்தில் தொடர்ந்து மேய்த்துக் கொண்டிருக்கிறார்கள். இதன் விளைவாக கற்திட்டிகள் அடிக்கடி சரிந்து விடுகின்றன.
# ஹைர் பெனக்கல்

## கலாச்சாரம்

வருடாந்திர திருவிழாவின் போது, உள்ளூர் மக்கள் கால்நடை மேய்ச்சலுக்காக இந்த பகுதிக்கு வருவதில்லை. ஏனெனில் திருவிழா நாளில், கடவுள் ஹைர் பெனக்கலின் ஏழு மலைகள் வழியாக நடந்து செல்கிறார் என்று அவர்கள் நம்புகிறார்கள்.
# ஹைர் பெனக்கல்

## கர்நாடகாவின் பிற பெருங்கற்காலத் தளங்கள்

- மகிரி தொல்பொருள் தளம்
- குப்கல் பாறை செதுக்கல்கள்
- புதிய கற்காலம்
- தெற்காசிய கற்காலம்
# குறு நெடுக்க வான்காப்பு

**குறு நெடுக்க வான்காப்பு** ( *கு.நெ.வா* ) என்பது வானூர்தி எதிர்ப்பு ஆயுதங்கள் மற்றும் தந்திரோபாயங்களின் ஒரு குழு ஆகும், அவை குறைந்த உயரத்தில் உள்ள வான் அச்சுறுத்தல்கள், முதன்மையாக உலங்கு வானூர்திகள் மற்றும் ஏ -10 அல்லது சுகோய் சு- போன்ற தாழ்-பறப்பு நெருங்கிய வான் ஆதரவு வானூர்திகளுக்கு எதிராக வலுவெதிர்ப்புடன்(Defense) செய்ய வேண்டும். 25 . குநெவா மற்றும் அதன் நிறைவுகள், உ.ந.வா. (HIMAD) (*உயரிலிருந்து நடுத்தர வான்காப்பு*) மற்றும் க.உ.கு.ப.வ.(THAAD) (*கடைமுடிவு உயர் குத்துயர பகுதி வலுவெதிர்ப்பு*) ஆகியவை சமர்வானின்(battlespace) வான்காப்பை குத்துயரம் மற்றும் தற்காப்பு ஆயுத நெடுக்கங்களின் அடிப்படையில் பொறுப்புக் குவிமாடங்களாகப் பிரிக்கின்றன.
# வீரபத்ரன் இராமநாதன்

**வீரபத்ரன் இராமநாதன்** (Veerabhadran Ramanathan) (பிறப்பு: நவம்பர் 24, 1944) என்பவர் எட்வர்ட் ஏ. ஃப்ரைமேன் காலநிலை நிலைத்தன்மை ஸ்கிரிப்ஸ் இன்ஸ்டிடியூஷன் ஆஃப் ஓசியானோகிராபி, கலிபோர்னியா பல்கலைக்கழகம், சான் டியாகோவில் தலைவர் ஆவார். இவர் வளிமண்டல மற்றும் காலநிலை அறிவியலின் பொது சுழற்சி மாதிரிகள், வளிமண்டல வேதியியல் மற்றும் கதிர்வீச்சு பரிமாற்றம் உள்ளிட்ட பிரிவுகளில் ஆய்வின் வளர்ச்சிகளுக்கு பெரும் பங்களித்துள்ளார். இவர் இந்தியப் பெருங்கடல் பரிசோதனை (INDOEX) மற்றும் பூமி கதிர்வீச்சு பட்ஜெட் பரிசோதனை (ERBE) போன்ற முக்கிய திட்டங்களின் செயல்பாட்டில் முக்கிய பங்காற்றி வருகிறார். மேலும் காலநிலை இயற்பியல், காலநிலை மாற்றம் மற்றும் வளிமண்டல தூசிப்படலங்கள் ஆராய்ச்சி ஆகிய துறைகளில் இவர் செய்த குறிப்பிடத்தக்கப் பங்களிப்புகளுக்காக நன்கு அறியப்பட்டவர். இவர் இப்போது கலிபோர்னியா பல்கலைக்கழகத்தின் வளைவினை வளைத்தல்: காலநிலை மாற்றத் தீர்வுகள் கல்வித் திட்டத்தின் தலைவராக உள்ளார். இவர் ஏராளமான விருதுகளைப் பெற்றுள்ளார், மேலும் அமெரிக்க தேசிய அறிவியல் அகாடமியின் உறுப்பினராக உள்ளார். புவி சூழாதல் என்ற தலைப்பைப் பற்றி இவர் பேசியுள்ளார், மேலும் "புவி வெப்பமடைதலில் பசுமை இல்ல வாயுக்களின் தாக்கம், இன்று உலகம் எதிர்கொள்ளும் மிக முக்கியமான சுற்றுச்சூழல் பிரச்சினை" என்று விரிவாக எழுதியும் உள்ளார்.  
திருத்தந்தை பிரான்சிசுடன் நெருங்கிய தொடர்பு காரணமாக, இராமநாதன் "*போப்பின் காலநிலை விஞ்ஞானி*" என்று வர்ணிக்கப்படுகிறார். காலநிலை மாற்றம் குறித்த திருத்தந்தையின் கலைக்களஞ்சியமான லாடடோ சி'வை உருவாக்குவதில் இவர் பங்காற்றியுள்ளார்.
# வீரபத்ரன் இராமநாதன்

## பின்னணி மற்றும் கல்வி

இராமநாதன் இந்தியாவின் சென்னையில் பிறந்தவர். இவர் தனது 11வது வயதில் குடும்பத்துடன் பெங்களூருக்கு குடிபெயர்ந்தார். இங்கு இவர் படித்த பள்ளியில் வகுப்புகள் ஆங்கிலத்தில் கற்பிக்கப்பட்டன. இவருடைய தாய்மொழி தமிழ் எனவே "ஆசிரியர்கள் கூறுவதைக் கேட்பதைவிடச் சொந்தமாகக் கற்றுக்கொள்வதே பெரும்பகுதியாக இருந்தது” என்று இவர் ஒப்புக்கொள்கிறார். சிதம்பரம், அண்ணாமலை பல்கலைக்கழகத்தில் தனது பி.இ. பட்டத்தையும் , இந்திய அறிவியல் நிறுவனத்தில் எம்.இ. பட்டத்தையும் பெற்றார்.1970ஆம் ஆண்டில், ராபர்ட் செஸின் வழிகாட்டுதலின் கீழ் ஸ்டோனி ப்ரூக்கில் உள்ள நியூயார்க் ஸ்டேட் பல்கலைக்கழகத்தில் குறுக்கீட்டுமானம் படிக்க அமெரிக்காவிற்கு வந்தார். இராமநாதன் தனது முனைவர் பட்ட ஆராய்ச்சியில் பணியாற்றத் தொடங்குவதற்கு முன்பு, செஸ் இவரது ஆராய்ச்சியை மாற்றி கிரக வளிமண்டலங்களில் கவனம் செலுத்த முடிவு செய்தார்.
# வீரபத்ரன் இராமநாதன்

## சூர்யா திட்டம்

மார்ச் 2007இல், இராமநாதன் பாலகிருஷ்ணனுடன் ஒரு வெள்ளை அறிக்கையினை வழங்கினார். இது காற்று மாசுபாடு மற்றும் புவி வெப்பமடைதலைக் குறைக்கும் திட்டமாகும். சமசுகிருதத்தில் *சூரியன்* என்று பொருள்படும் திட்ட சூர்யா, கிராமப்புற இந்தியாவில் மலிவான சூரிய அடுப்புகளைப் பயன்படுத்தும் திட்டமாகும். மேலும் கார்பன் டை ஆக்சைடு மற்றும் புகைக்கரி உமிழ்வைக் குறைப்பதை ஆவணப்படுத்துவதாகும். சமையலில் உயிர் எரிபொருள் மற்றும் உயிர் எரிதல் ஆகியவற்றின் துணை தயாரிப்புகள் புவி வெப்பமடைதலுக்குக் குறிப்பிடத்தக்கப் பங்களிப்பாளர்களாக உள்ளன. மேலும் புதுப்பிக்கத்தக்க ஆற்றலின் விரிவாக்கப்பட்ட பயன்பாடு இவற்றின் விளைவுகளைக் குறைக்கும் என்று எதிர்பார்க்கப்படுகிறது.  
திட எரிபொருட்களை எரிப்பதால் கணிசமான உடல்நல அபாயங்களும் ஏற்படுகின்றன. சுகாதாரமற்ற உணவு தயாரிக்கும் நுட்பங்களால் ஏற்படும் வளிமண்டல தூசிப்படலங்கள் வெளிப்பாடு காரணமாக ஆண்டுக்கு 440,000 இறப்புகள் கூறப்படுகின்றன. 3 பில்லியனுக்கும் அதிகமான மக்கள் மரம் மற்றும் மலம் போன்ற உயிரியலை எரிப்பதன் மூலம் தங்கள் வீட்டில் சமையலை மேற்கொள்கின்றனர். 4.5 மில்லியன் டாலர் செலவில் இந்த திட்டம் 3,500 குக்கர்களை வாங்கி 15,000 பேருக்கு ஏற்படும் பாதிப்பைக் குறைக்கும் விதமாக வழங்கப்பட்டது. 2008 நவம்பர் இந்த திட்டத்திற்கு நிதி வழங்கப்படவில்லை.  
சூர்யா திட்டமானது மார்ச் 2009இல் தொடங்கப்பட்டது. உத்தரப் பிரதேசத்தின் கைரத்பூர் கிராமத்தில் உள்ள ஒவ்வொரு வீட்டிலும் ஒரு உயிர்த்திரள் சமையல் அடுப்பும் சூரிய விளக்கு ஒன்றும் வழங்கப்பட்டது. சூர்யா ஐக்கிய நாடுகள் சூழல் திட்டத்தின் கீழ் $150,000 நிதியுதவியைப் பெற்றது.
# வீரபத்ரன் இராமநாதன்

## கெளரவங்கள் மற்றும் விருதுகள்

இராமநாதன் ஒரு அறிவியல் தகவல் நிறுவனத்தில் அதிக ஆய்வு தாக்கக் காரணிகளைக் கொண்ட ஆய்வாளர் ஆவார். இவர் அறிவியல் முன்னேற்றத்திற்கான அமெரிக்கச் சங்கம், அமெரிக்க வானிலை ஆய்வு சங்கம் மற்றும் அமெரிக்கப் புவி இயற்பியல் ஒன்றியம் ஆகியவற்றின் உறுப்பினராக உள்ளார். இவர் 1995இல் அமெரிக்க கலை மற்றும் அறிவியல் அகாடமியில் உறுப்பினராகச் சேர்ந்தார். 1995ஆம் ஆண்டில், ராயல் நெதர்லாந்து கலை மற்றும் அறிவியல் அகாடமி இவருக்குப் பைசு வாக்குச்சீட்டு பதக்கத்தை வழங்கியது. 2002ஆம் ஆண்டில், இவருக்கு கார்ல்-குஸ்டாஃப் ரோஸ்பி ஆராய்ச்சி பதக்கம் வழங்கப்பட்டது, "... பூமியின் காலநிலை அமைப்பில் மேகங்கள், வளிமண்டல தூசிப்படலங்கள் மற்றும் முக்கிய வாயுக்களின் கதிரியக்க பாத்திரங்கள் குறித்த அடிப்படை நுண்ணறிவுகளுக்காக." இவர் 2002 ஆம் ஆண்டில் அமெரிக்கத் தேசிய அறிவியல் அகாடமியின் உறுப்பினராகத் தேர்ந்தெடுக்கப்பட்டார் "... உலகளாவிய காலநிலை மாற்றம் மற்றும் காலநிலை மற்றும் சுற்றுச்சூழலில் மனித பாதிப்புகள் பற்றிய நமது நவீன புரிதலுக்கான அடிப்படை பங்களிப்புகளுக்காக", போண்டிஃபிகல் அகாடமி ஆஃப் சயின்ஸின் கல்வியாளர் 2004 மற்றும் 2008இல் ராயல் ஸ்வீடிஷ் அகாடமி ஆஃப் சயின்ஸின் மேலும், பூமியின் காலநிலையை மாற்றுவதற்கு மனிதனால் உற்பத்தி செய்யப்படும் வாயுக்கள் மற்றும் CO<sub>2</sub> தவிர மாசுபடுத்தி ஒரு பெரிய சக்தியைக் கொண்டுள்ளன என்பதையும், இவை செயல்படுவதன் மூலம் காலநிலை மாற்றப் பிரிவில் புவி வெப்பமடைதலின் வீதத்தில் குறுகிய கால சரிவினை உருவாக்க முடியும் என்று கண்டுபிடித்தார். இதற்காக பிபிவிஏ அறக்கட்டளையின் எல்லைப்புற அறிவு விருது 2015ல் வீரபத்ரன் இராமநாதனுக்கு வழங்கப்பட்டது. 2018ஆம் ஆண்டில் நிலையான அபிவிருத்திக்கான மதிப்புமிக்க தாங் பரிசைப் பெற்றார். காலநிலை மாற்றம் குறித்த இவரது பணிக்காக 2018ஆம் ஆண்டில் விலனோவா பல்கலைக்கழகத்தின் 90வது ஆண்டு மெண்டல் பதக்கம் அவருக்கு வழங்கப்பட்டது.
# வீரபத்ரன் இராமநாதன்

## கட்டுரைகள்

- பிளாக் கார்பன் மற்றும் ஓசோன் ஏன் முக்கியம், செப்டம்பர் / அக்டோபர் 2009 இல் வீரபத்ரான் ராமநாதன் மற்றும் ஜெசிகா செடன் வாலாக் ஆகியோருடன் வெளியுறவு.
- மே / ஜூன் 2012 இல் நாம் தாக்கக்கூடிய காலநிலை அச்சுறுத்தல் , டேவிட் ஜி. விக்டர், சார்லஸ் எஃப். கென்னல், வீரபத்ரான் ராமநாதனுடன் வெளிநாட்டு விவகாரங்கள் (கட்டுரை தற்போதைய நிலையில் வலைத்தளம் செலுத்தப்படுகிறது)
# மேனி கலோன்சோ

**மேனி கலோன்சோ** (*Manny Calonzo*) ஒரு சுற்றுச்சூழல் வழக்கறிஞராவார். இவர் நிறுவிய அமைப்பான பிலிப்பைன்சின் சுற்றுச்சூழல் கழிவு கூட்டிணைவு நிறுவனம் இவருக்கு உதவிசெய்தது.
ஈயத்தைப் பயன்படுத்தி சாயங்கள் உற்பத்தி, பயன்பாடு மற்றும் விற்பனைக்கு தேசிய தடை விதிக்க பிலிப்பைன்சு அரசாங்கத்தை வற்புறுத்திய பிரச்சாரத்திற்கு மேனி கலோன்சோ தலைமை தாங்கினார். சாயம் உற்பத்தியாளர்கள் இந்த தரத்தை பூர்த்தி செய்வதை உறுதி செய்வதற்காக மூன்றாம் தரப்பு சான்றிதழ் திட்டத்தின் வளர்ச்சியையும் இவர் வழிநடத்தினார். 2017 ஆம் ஆண்டு நிலவரப்படி, பிலிப்பைன்சில் சாயச் சந்தையில் 85% உற்பத்தியாளர்கள் இத்தரச்சான்றிதழ் பெற்று அவர்களின் உற்பத்தி பாதுகாப்பானது என்று சான்றிதழ் பெறப்பட்டுள்ளது.  
ஈய வண்ணப்பூச்சின் அபாயங்கள் 40 ஆண்டுகளுக்கும் மேலாக வளர்ந்த நாடுகளில் நன்கு ஆவணப்படுத்தப்பட்டு ஒழுங்குபடுத்தப்பட்டுள்ளன. ஆனால் வளர்ந்து வரும் நாடுகளில் - பிலிப்பைன்சு உட்பட, ஈய வண்ணப்பூச்சு ஒரு முக்கிய சுற்றுச்சூழல் சுகாதார பிரச்சினையாக இருந்து வருகிறது. ஆண்களின் ஆண்மைத் திறனைக் குறைத்து, கருவுக்குத் தீங்கும் விளைவிக்கும் என்று கருதப்பட்டு இவரது நச்சு எதிர்ப்பு பிரச்சாரம் காலணி தொடர்புடைய பிற பொருட்களுக்கும் நீட்டிக்கப்பட்டது.  
கலோன்சாவின் முன்னெடுப்புகளுக்காக 2018 ஆம் ஆண்டு கோல்டுமேன் சுற்றுச்சூழல் விருது வழங்கப்பட்டது. இவர் தனது தேசிய பிரச்சாரத்தைத் தொடங்கிய பத்தாண்டுகளுக்குப் பின்னர் இதன் விளைவாக மில்லியன் கணக்கான பிலிப்பைன்சு குழந்தைகள் பாதுகாக்கப்பட்டனர். கலோன்சோ அனைத்துலக கரிம மாசுபடுத்தல் ஒழிப்பு வலையமைப்பில் உலகாய ஈயச் சாயம் ஒழிப்பு பிரச்சாரத்தின் ஆலோசகராக உள்ளார்.
# எடிசன் விருதுகள் (அமெரிக்கா)

**எடிசன் விருதுகள்** (*Edison Awards*) அமெரிக்க நிறுவனம் ஒன்று வழங்கும் வருடாந்திர விருதாகும். இந்த விருதானது பரந்த அளவிலான புதுமைகளுக்காக வழங்கப்படுகிறது.
# எடிசன் விருதுகள் (அமெரிக்கா)

## நிறுவனம்

எடிசன் விருதுகள் அமெரிக்கச் சந்தைப்படுத்தல் சங்கத்தால் 1987இல் நிறுவப்பட்டது. 2008 முதல் சுயாதீன நிறுவனமாக இது செயல்பட்டு வருகிறது. குரஞ்ச்பேசின் கூற்றுப்படி, எடிசன் விருதுகள் தனியார், இலாப நோக்கற்ற நிறுவனமாகும், இது பத்துக்கும் குறைவான ஊழியர்களைக் கொண்டுள்ளது.
# எடிசன் விருதுகள் (அமெரிக்கா)

## விருதுகள்

எடிசன் விருதுகள் கண்டுபிடிப்பாளரான தாமசு ஆல்வா எடிசனின் பெயரில் வழங்கப்படுகிறது. தயாரிப்பு மற்றும் சேவை மேம்பாடு, சந்தைப்படுத்தல் மற்றும் மனிதனை மையமாகக் கொண்ட வடிவமைப்பு ஆகியவற்றில் புதுமைகளை மேற்கொண்டவர்களுக்கு வழங்கப்படுகிறது. பசுமை தொழில்நுட்பம் முதல் மருத்துவ முன்னேற்றங்கள் வரை பல் வகைகள் உள்ளன. *புதுமைப்பித்தன் எடிசன்: அமெரிக்காவின் மிகச்சிறந்த கண்டுபிடிப்பாளரின் வெற்றிகரமான அமைப்பு* (கெல்ப் & கால்டிகாட் 2007) புத்தகத்தில் வரையறுக்கப்பட்டுள்ளபடி நுழைந்தவர்கள் கடுமையான கண்டுபிடிப்பு அளவுகோல்களையும் திறன்களையும் பூர்த்தி செய்ய வேண்டும். எடிசன் விருதுகளை வழிநடத்தல் குழு பரிந்துரைகளை மதிப்பாய்வு செய்கிறது. வணிக வல்லுநர்கள், விஞ்ஞானிகள் மற்றும் கல்வியாளர்களிடமிருந்து பெறுகிறது. சமூக தாக்கம், படைப்பாற்றல் மற்றும் சந்தையின் வெற்றி ஆகியவற்றின் அடிப்படையில் உள்ளீடுகள் தீர்மானிக்கப்படுகின்றன. 2013ஆம் ஆண்டில், 14 பிரிவுகள் மற்றும் 38 துணைப்பிரிவுகள் இருந்தன.
# எடிசன் விருதுகள் (அமெரிக்கா)

## விருது பெற்றவர்கள்

எடிசன் சாதனை விருதைப் பெற்றவர்கள்:  
- 1991 - ஹெர்ப் பாம் - காம்ப்பெல் சூப் கோ.
- 1991 - ஃபிராங்க் பெர்ட்யூ - பெர்ட்யூ பண்ணைகள்
- 1992 - வில்லியம் மெகுவன் - எம்.சி.ஐ கார்ப்பரேஷன்
- 1993 - ஜே. வில்லார்ட் மேரியட், ஜூனியர் - மேரியட் இன்டர்நேஷனல்
- 1993 - ஜே வான் ஆண்டெல் - ஆம்வே கார்ப்பரேஷன்
- 1993 - ரேமண்ட் டபிள்யூ. ஸ்மித் - பெல் அட்லாண்டிக்
- 1993 - ரிச் டிவோஸ் - ஆம்வே கார்ப்பரேஷன்
- 1994 - பெர்ட் சி. ராபர்ட்ஸ் - எம்சிஐ கார்ப்பரேஷன்
- 1994 - எச். ஜான் கிரீனியாஸ் - நாபிஸ்கோ, இன்க்.
- 1995 - ஆர்தர் மார்டினெஸ் - சியர்ஸ், ரோபக் & கோ.
- 1995 - ராபர்ட் பால்மர் - டிஜிட்டல் கார்ப்பரேஷன்
- 1996 - டக்ளஸ் இவெஸ்டர் - கோகோ கோலா நிறுவனம்
- 1996 - நோலன் டி. ஆர்க்கிபால்ட் - பிளாக் & டெக்கர்
- 1997 - ரூபன் மார்க் - கோல்கேட்-பாமோலிவ்
- 1997 - மார்தா ஸ்டீவர்ட் - எம்.எஸ்.எல் ஓம்னிமீடியா
- 1999 - டேல் மோரிசன் - காம்ப்பெல் சூப் கோ.
- 1999 - டெட் டர்னர் - டைம் வார்னர்
- 2009 - டேவிட் எம். கெல்லி - ஐ.டி.இ.ஓ.
- 2009 - சூசன் டெஸ்மண்ட்-ஹெல்மேன் - ஜெனென்டெக்
- 2010 - ஏ.ஜி. லாஃப்லி - ப்ராக்டர் & கேம்பிள்
- 2010 - சூசன் ஹாக்ஃபீல்ட் - எம்ஐடி
- 2011 - ஆலன் முலாலி - ஃபோர்டு மோட்டார் நிறுவனம்
- 2011 - ஜான் எஸ். ஹென்ட்ரிக்ஸ் - டிஸ்கவரி கம்யூனிகேஷன்ஸ்
- 2012 - கிறிஸ் ஆண்டர்சன் - டெட்
- 2012 - ஸ்டீவ் ஜாப்ஸ் - ஆப்பிள், இன்க்.
- 2013 - பால் இ. ஜேக்கப்ஸ் - குவால்காம்
- 2014 - எலோன் மஸ்க் - டெஸ்லா, ஸ்பேஸ்எக்ஸ்
- 2014 - யாங் யுவாங்கிங் - லெனோவா
- 2015 - கிளேட்டன் எம். கிறிஸ்டென்சன் - ஹார்வர்ட் பிசினஸ் ஸ்கூல்
- 2015 - ராபர்ட் ஏ. லூட்ஸ் - ஜெனரல் மோட்டார்ஸ் நிறுவனம்
- 2016 - ஜான் சேம்பர்ஸ் - சிஸ்கோ சிஸ்டம்ஸ், இன்க்.
- 2017 - ஆஸ்ட்ரோ டெல்லர் - எக்ஸ்
- 2017 - ஜெஃப் இம்மெல்ட் - ஜெனரல் எலக்ட்ரிக்
- 2018 - மரிலின் ஹெவ்ஸன் - லாக்ஹீட் மார்டின்
- 2019 - ஜின்னி ரோமெட்டி - ஐ.பி.எம்
# சம்பப்பட்டி, கீழத்தானியம்

**சம்பப்பட்டி** (Sampappatti) என்பது இந்தியாவின், தமிழ்நாட்டின், புதுக்கோட்டை மாவட்டம், பொன்னமராவதி ஊராட்சி ஒன்றியம், கீழத்தானியம் ஊராட்சிக்கு, உட்பட்ட ஒரு சிற்றூர் ஆகும்.
# சம்பப்பட்டி, கீழத்தானியம்

## அமைவிடம்

இந்த ஊரானது மாவட்டத்தின் தலைநகரான புதுக்கோட்டையில் இருந்து 30 கிலோமீட்டர் தொலைவில் உள்ளது.
# சம்பப்பட்டி, கீழத்தானியம்

## பள்ளி

1. ஊராட்சி ஒன்றிய தொடக்கப்பள்ளி, சம்பப்பட்டி
# பி. வி. தீட்சித்

**பி. வி. தீட்சித்** (*P. V. Dixit*) என்பவர் 1959 முதல் 1969 வரை மத்தியப் பிரதேச உயர் நீதிமன்றத்தின் தலைமை நீதிபதியாக இருந்தார். இவர் பிப்ரவரி 1966இல் மத்தியப் பிரதேசத்தின் ஆளுநராகவும் இருந்தார். இவர் இந்தியச் சட்ட 9வது குழுவின் தலைவராகவும் 1979 முதல் 1980 வரை பணியாற்றியுள்ளார்.
# பைசு பாலட் பதக்கம்

ராயல் நெதர்லாந்து கலை மற்றும் அறிவியல் அகாடமி வழங்கும் பரிசு **பைசு பாலட் பதக்கம்** (*Buys Ballot Medal*) ஆகும். இது 1888ஆம் ஆண்டில் வானிலை ஆய்வாளர் சி.எச்.டி பைசு பாலட்டின் சாதனைகளை கெளரவிப்பதற்காக நிறுவப்பட்டது. வானிலை ஆய்வுகளில் குறிப்பிடத்தக்கப் பங்களிப்புகளைச் செய்த ஒரு நபருக்கு ஏறக்குறைய ஒவ்வொரு பத்து வருடங்களுக்கும் ஒரு முறை இந்தப் பரிசு வழங்கப்படுகிறது.  
இதுவரை பதக்கம் பெற்றவர்கள்:  
- 1893 &#x2013; ஜூலியஸ் வான் ஹான், ஆஸ்திரியா
- 1903 &#x2013; ரிச்சர்ட் அஸ்மான் மற்றும் ஆர்தர் பெர்சன், ஜெர்மனி
- 1913 &#x2013; ஹ்யூகோ ஹெர்கெல், ஜெர்மனி
- 1923 &#x2013; சர் நேப்பியர் ஷா, ஐக்கிய இராச்சியம்
- 1933 &#x2013; வில்ஹெல்ம் பிஜெர்க்னெஸ், நோர்வே
- 1948 &#x2013; ஸ்வெர்ரே பீட்டர்சன், நோர்வே
- 1953 &#x2013; குஸ்டாவ் ஸ்வோபோடா, செக் குடியரசு
- 1963 &#x2013; எரிக் பால்மன், பின்லாந்து
- 1973 &#x2013; ஜோசப் ஸ்மாகோரின்ஸ்கி, அமெரிக்கா
- 1982 &#x2013; அக்சல் சி. வின்-நீல்சன், டென்மார்க்
- 1995 &#x2013; வீரபத்ரன் இராமநாதன், அமெரிக்கா
- 2004 &#x2013; எட்வர்ட் நார்டன் லோரென்ஸ், அமெரிக்கா
- 2014 &#x2013; சர் பிரையன் ஹோஸ்கின்ஸ், ஐக்கிய இராச்சியம்
# மதுரை பெருநகர பகுதி

மதுரை பெருநகர பகுதி, அல்லது மதுரை நகர ஒருங்கிணைப்பு, இந்தியாவில் 31 வது பெரிய நகர்ப்புற ஒருங்கிணைப்பு ஆகும், இது சென்னை, கோயம்புத்தூருக்கு அடுத்தபடியாக தமிழ்நாட்டின் மூன்றாவது பெரிய பெருநகர நகரமாகும் .மதுரை பெருநகரப் பகுதி மதுரை நகரத்தையும் அதன் நகரத்தையும் கொண்டுள்ளது மதுரை மாவட்டத்தில் புறநகர்ப் பகுதிகள்.
# மதுரை பெருநகர பகுதி

## கலவை

மதுரை நகரம் மற்றும் அதன் புறநகர்ப் பகுதிகளை உள்ளடக்கிய தமிழ்நாடு மாநிலத்தில் உள்ள ஒரு பெருநகரப் பகுதி மதுரை நகர்ப்புற ஒருங்கிணைப்பு ஆகும். இது மதுரை மாவட்டத்தின் சில பகுதிகளில் பரவியுள்ள ஒரு மாநகராட்சி மற்றும் புறநகர் பகுதிகளைக் கொண்டுள்ளது.
# மதுரை பெருநகர பகுதி

## மாநகராட்சி

1. மதுரை மாநகராட்சி
# மதுரை பெருநகர பகுதி

## நகராட்சிகள்

1. திருமங்கலம்
1. மேலூர்
1. உசிலம்பட்டி
# மதுரை பெருநகர பகுதி

## பேரூராட்சிகள்

1. வாடிப்பட்டி
1. பரவை
1. சோழவந்தான்
1. அலங்காநல்லூர்
1. பாலமேடு
1. எழுமலை
1. பேரையூர்
1. டி. கல்லுப்பட்டி
1. ஏ. வெள்ளாளப்பட்டி
# மதுரை பெருநகர பகுதி

## மக்கள் தொகை கணக்கெடுப்பு நகரங்கள்

1. கண்ணன்னேந்தல்
1. மேலமடை
1. சின்ன அனுப்பநாடி
1. நாகவகுளம்
# மதுரை பெருநகர பகுதி

## மாவட்டம்

1. மதுரை மாவட்டம் (பகுதியாக)
# மதுரை பெருநகர பகுதி

## தாலுக்கா

மதுரை மாவட்டத்தில் இருந்து  
1. மதுரை-வடக்கு (பகுதியாக)
1. மதுரை-தெற்கு
1. மேலூர் (பகுதியாக)
1. திருமங்கலம் (பகுதியாக)
1. திருப்பரங்குன்றம்
1. வாடிப்பட்டி (பகுதியாக)
# மதுரை பெருநகர பகுதி

## போக்குவரத்து

மதுரை பெருநகரப் பகுதியில் உள்ள பிராந்திய போக்குவரத்து அலுவலகங்கள்.
- த.நா -58 (மதுரை தெற்கு)
- த.நா -59 (மதுரை வடக்கு)
- த.நா -64 (மதுரை மத்திய)
# உப்பிள்ளியபட்டி, கீழத்தானியம்

**உப்பிள்ளியபட்டி** (Uppilliyapatti) என்பது இந்தியாவின், தமிழ்நாட்டின், புதுக்கோட்டை மாவட்டம், பொன்னமராவதி ஊராட்சி ஒன்றியம், கீழத்தானியம் ஊராட்சிக்கு, உட்பட்ட ஒரு சிற்றூர் ஆகும்.
# உப்பிள்ளியபட்டி, கீழத்தானியம்

## அமைவிடம்

இந்த ஊரானது மாவட்டத்தின் தலைநகரான புதுக்கோட்டையில் இருந்து 30 கிலோமீட்டர் தொலைவில் உள்ளது.
# வி . புதூர், கீழத்தானியம்

**வி . புதூர்** (V. Pudhur) என்பது இந்தியாவின், தமிழ்நாட்டின், புதுக்கோட்டை மாவட்டம், பொன்னமராவதி ஊராட்சி ஒன்றியம், கீழத்தானியம் ஊராட்சிக்கு, உட்பட்ட ஒரு சிற்றூர் ஆகும்.
# வி . புதூர், கீழத்தானியம்

## அமைவிடம்

இந்த ஊரானது மாவட்டத்தின் தலைநகரான புதுக்கோட்டையில் இருந்து 30 கிலோமீட்டர் தொலைவில் உள்ளது.
# இராமலிங்கபுரம், கீழத்தானியம்

**இராமலிங்கபுரம்** (Ramalingapuram) என்பது இந்தியாவின், தமிழ்நாட்டின், புதுக்கோட்டை மாவட்டம், பொன்னமராவதி ஊராட்சி ஒன்றியம், கீழத்தானியம் ஊராட்சிக்கு, உட்பட்ட ஒரு சிற்றூர் ஆகும்.
# இராமலிங்கபுரம், கீழத்தானியம்

## அமைவிடம்

இந்த ஊரானது மாவட்டத்தின் தலைநகரான புதுக்கோட்டையில் இருந்து 30 கிலோமீட்டர் தொலைவில் உள்ளது.
# பாலு சங்கரன்

**பாலு சங்கரன்** (*Balu Sankaran*) இந்தியாவின் தமிழ்நாட்டைச் சேர்ந்த ஒரு பேராசிரியரும் விஞ்ஞானியுமாவார். இந்திய அரசு வழங்கும் பத்மசிறீ, பத்ம விபூசன் விருதுகளைப் பெற்றுள்ளார். ஒரு செயற்கைக் கால்கள் உற்பத்தி நிறுவனம், ஒரு மறுவாழ்வு நிறுவனம் ஆகியவற்றை நிறுவ உதவி செய்துள்ளார்.
# பாலு சங்கரன்

## வாழ்க்கைக் குறிப்பு

இந்தியாவின் தமிழ்நாடு மாநிலத்தில் 1926 செப்டம்பர் 4 அன்று சங்கரன் பிறந்தார். 1948 இல் சென்னை இசுடான்லி மருத்துவக் கல்லூரியில் படித்து மருத்துவப் பட்டம் பெற்றார். 1951–1955 ஆம் ஆண்டு காலத்தில் அமெரிக்கா, இங்கிலாந்துக்குச் சென்று கொலம்பியா பிரசுபைடிரியன் மருத்துவ மையத்திலிருந்தும் 1955 இல் மான்செசுட்டர் இராயல் இன்ஃபர்மேரி மருத்துவமனையிலிருந்தும் பயிற்சி பெற்றார்.
# பாலு சங்கரன்

## தொழில்

இங்கிலாந்திலிருந்து இந்தியாவிற்குத் திரும்பிய பிறகு. பாலு சங்கரன் மணிப்பால் மருத்துவக் கல்லூரியில் சில மாதங்கள் உடற்கூற்றியல் துறையில் பேராசியராகக் கல்வி கற்பித்தார். பின்னர் புது தில்லியிலுள்ள அனைத்திந்திய மருத்துவ அறிவியல் கழகத்தில் பணியில் சேர்ந்தார்.  
1956 ஆம் ஆண்டு முதல் அகில இந்திய மருத்துவ அறிவியல் கழகத்தில் எலும்பியல் அறுவை சிகிச்சை உதவி பேராசிரியராக சங்கரன் தனது வாழ்க்கையைத் தொடங்கினார். உதவி பேராசிரியராக 7 ஆண்டுகள் பணிபுரிந்த பின்னர் 1963 ஆம் ஆண்டு இணை பேராசிரியராக பதவி உயர்வு பெற்றார். தொடர்ந்து 1967 ஆம் ஆண்டு வரை அங்கு தனது பணியைத் தொடர்ந்தார். புதுதில்லி எய்ம்சில் பணிபுரிந்தபோது, அமெரிக்காவின் சிகாகோ பல்கலைக்கழகத்தில் ராக்பெல்லர் அறக்கட்டளை உறுப்பினராக அடிப்படை மருத்துவ ஆராய்ச்சியை மேற்கொண்டார்.  
புதுதில்லி எய்ம்சுக்குப் பின்னர் சங்கரன் 1970 ஆம் ஆண்டு வரை மௌலானா ஆசாத் மருத்துவக் கல்லூரியில் ஒரு பேராசிரியர் பதவியை ஏற்றுக்கொண்டார். 1970 ஆம் ஆண்டு முதல் 1978 ஆம் ஆண்டு வரை மத்திய எலும்பியல் நிறுவனத்தின் இயக்குநராகப் பணியாற்றினார். 1981 ஆம் ஆண்டு ஜெனீவாவில் உள்ள உலக சுகாதார அமைப்பின் இயக்குநராக பணியாற்றிய இவர் 1987 வரை அங்கு இருந்தார். 1992 -1994 ஆம் ஆண்டு காலத்தில் இந்திய மறுவாழ்வு கழகத்தின் தலைவராகவும் பணியாற்றினார்.  
மத்திய எலும்பியல் நிறுவனத்தின் இயக்குநராகப் பணியாற்றிய போது, 1972 ஆம் ஆண்டில் கான்பூரில் இந்தியாவின் செயற்கை மூட்டு உற்பத்தி கழகத்தை அமைக்க உதவினார். 1975 ஆம் ஆண்டு புவனேசுவருக்கு அருகிலுள்ள ஒலத்பூரில் தேசிய புனர்வாழ்வு பயிற்சி மற்றும் ஆராய்ச்சி நிறுவனத்தை நிறுவவும் உதவினார். 1981 வரை இக்கழகத்தின் தலைவராக இருந்தார். ஓய்வுக்குப் பின்னர் தில்லியின் செயிண்ட் சிடீபன் மருத்துவமனையில் கௌரவப் பேராசிரியராகப் பணியாற்றினார்.
# பாலு சங்கரன்

## இறப்பு

உடல்நிலை சரியில்லாத காரணத்தால் 2012 ஆம் ஆண்டு சூன் மாதம் 20 ஆம் தேதியன்று சங்கரன் இறந்தார்.
# பாலு சங்கரன்

## விருதுகள்

1971 வங்காளதேசப் போரில் காயமடைந்த வீரர்களுக்கு வழங்கப்பட்ட பராமரிப்பு மற்றும் மறுவாழ்வுக்காக 1972 ஆம் ஆண்டு சங்கரனுக்கு பத்மசிறீ விருது வழங்கப்பட்டது. அதே நேரத்தில் சப்தர்ஜங் மருத்துவமனையில் நிறுத்தப்பட்டார். இவருடைய மருத்துவப் பங்களிப்புகளுக்காக 2007 ஆம் ஆண்டு பத்ம விபூசன் விருதும் வழங்கப்பட்டது.
# அம்மன்கோவில்பட்டி, கீழத்தானியம்

**அம்மன்கோவில்பட்டி** (Ammankovilpatti) என்பது இந்தியாவின், தமிழ்நாட்டின், புதுக்கோட்டை மாவட்டம், பொன்னமராவதி ஊராட்சி ஒன்றியம், கீழத்தானியம் ஊராட்சிக்கு, உட்பட்ட ஒரு சிற்றூர் ஆகும்.
# அம்மன்கோவில்பட்டி, கீழத்தானியம்

## அமைவிடம்

இந்த ஊரானது மாவட்டத்தின் தலைநகரான புதுக்கோட்டையில் இருந்து சுமார் 30 கிலோமீட்டர் தொலைவில் உள்ளது.
# ஆதி காலனி, கீழத்தானியம்

**ஆதி காலனி** (Aadhi colony) என்பது இந்தியாவின், தமிழ்நாட்டின், புதுக்கோட்டை மாவட்டம், பொன்னமராவதி ஊராட்சி ஒன்றியம், கீழத்தானியம் ஊராட்சிக்கு, உட்பட்ட ஒரு சிற்றூர் ஆகும்.
# ஆதி காலனி, கீழத்தானியம்

## அமைவிடம்

இந்த ஊரானது மாவட்டத்தின் தலைநகரான புதுக்கோட்டையில் இருந்து 30 கிலோமீட்டர் தொலைவில் உள்ளது.
# இடையபட்டி, கீழத்தானியம்

**இடையபட்டி** (Idaiyapatti) என்பது இந்தியாவின், தமிழ்நாட்டின், புதுக்கோட்டை மாவட்டம், பொன்னமராவதி ஊராட்சி ஒன்றியம், கீழத்தானியம் ஊராட்சிக்கு, உட்பட்ட ஒரு சிற்றூர் ஆகும்.
# இடையபட்டி, கீழத்தானியம்

## அமைவிடம்

இந்த ஊரானது மாவட்டத்தின் தலைநகரான புதுக்கோட்டையில் இருந்து 30 கிலோமீட்டர் தொலைவில் உள்ளது.
# ரெங்காபுரம், கீழத்தானியம்

**ரெங்காபுரம்** (Rengapuram) என்பது இந்தியாவின், தமிழ்நாட்டின், புதுக்கோட்டை மாவட்டம், பொன்னமராவதி ஊராட்சி ஒன்றியம், கீழத்தானியம் ஊராட்சிக்கு, உட்பட்ட ஒரு சிற்றூர் ஆகும்.
# ரெங்காபுரம், கீழத்தானியம்

## அமைவிடம்

இந்த ஊரானது மாவட்டத்தின் தலைநகரான புதுக்கோட்டையில் இருந்து சுமார் 30 கிலோமீட்டர் தொலைவில் உள்ளது.
# மலாயா பொதுவுடைமை கட்சி

லாபிஸ் பாலத்தில் சப்பானிய இராணுவத்தினர்.]]  
**மலாயா பொதுவுடைமை கட்சி** அல்லது **மலாயா கம்யூனிஸ்டு கட்சி** (மலாய்: *Parti Komunis Malaya*; ஆங்கிலம்: *Communist Party of Malaya*; சீனம்: 马来亚共产党) என்பது மலேசியாவில் அதிகாரப்பூர்வமாக அறியப்பட்ட கட்சி. 1930-ஆம் ஆண்டில் நிறுவப்பட்டது. இந்தக் கட்சி மார்க்சிசம்; லெனினிசம்; மாவோயிசம் கொள்கைகளை முன்னெடுத்த கட்சி. அதே வேளையில் ஏகாதிபத்தியத்திற்கு எதிர்ப்புக் குரல் கொடுத்த அரசியல் கட்சியும் ஆகும்.  
இந்தக் கட்சி மலாயா மக்களின் சப்பானிய எதிர்ப்பு இராணுவம்; மலாயா தேசிய விடுதலை இராணுவம் ஆகிய இரண்டு இராணுவங்கள் தோன்றுவதற்கு மூல காரணமாக இருந்தது. இரண்டாம் உலகப் போரின் போது சப்பானியர்கள் மலாயாவை ஆக்கிரமிப்பதற்கு எதிராக இந்தக் கட்சி எதிர்ப்பு முயற்சிகளை மேற்கொண்டது.  
பின்னர் மலாயா அவசரகாலத்தின் போது பிரித்தானிய பேரரசிற்கு எதிராக தேசிய விடுதலைப் போரை நடத்தியது. 1957-ஆம் ஆண்டில் மலாயா கூட்டமைப்பில் இருந்து பிரிட்த்தானியக் காலனித்துவம் வெளியேறியது. அதற்கு முன்னர் மலாயாவில் ஒரு சோசலிச அரசை உருவாக்கும் முயற்சியில் ஈடுபட்டது.  
மலேசிய அரசாங்கத்திற்கு எதிராக இந்தக் கட்சி பற்பல கொரில்லா பிரசாரங்களிலும் போராட்டங்களிலும் ஈடுபட்டது. 1989-ஆம் ஆண்டில் இந்தக் கட்சி கலைக்கப்பட்டது. அதற்கு முன்னர் கட்சியில் இருந்த அனைவரும் சரண் அடைந்தார்கள்.
# மலாயா பொதுவுடைமை கட்சி

## வரலாறு

### உருவாக்கம்

1930 ஏப்ரல் மாதம் தென் கடல் பொதுவுடைமை கட்சி (*South Seas Communist Party*) கலைக்கப்பட்டது. இந்தக் கட்சி சிங்கப்பூரில் தலைமையகத்தைக் கொண்டு இயங்கி வந்தது. இதற்குப் பதிலாக மலாயா பொதுவுடைமை கட்சி தோற்றுவிக்கப்பட்டது.  
மலாயா மற்றும் சிங்கப்பூர் ஆகிய இரு நாடுகளும், மலாயா பொதுவுடைமை கட்சியின் முதன்மை இலக்காக இருந்தன. என்றாலும் தாய்லாந்து மற்றும் கிழக்கிந்திய டச்சு நிலப்பகுதிகளிலும், மலாயா பொதுவுடைமை கட்சி தீவிரமாக இருந்தது.
# மலாயா பொதுவுடைமை கட்சி

## வரலாறு

### வளர்ச்சி

மலாயா பொதுவுடைமை கட்சி, பிரித்தானிய காலனித்துவ ஆட்சியின் காலத்தில் ஒரு சட்டவிரோத அமைப்பாகச் செயல்பட்டது. 1930 ஏப்ரல் 29-ஆம் தேதி சிங்கப்பூர் நாசிம் சாலையில் காலியாக இருந்த ஒரு வீட்டில் சிங்கப்பூர் போலீசார் அதிரடிச் சோதனை நடத்தினார்கள்.  
இந்தச் சோதனை மலாயா பொதுவுடைமை கட்சியை கிட்டத்தட்ட ஒரு முடிவுக்குக் கொண்டு வந்துவிட்டது. ஏனெனில் அந்தக் கட்சியின் அசல் நிறுவன உறுப்பினர்கள் எட்டு பேர் கைது செய்யப் பட்டார்கள்.  
1931 ஜூன் முதல் டிசம்பர் வரை கட்சி உறுப்பினர்கள் பலர் கைது செய்யப் பட்டனர். பல ஆவணங்கள் பறிமுதல் செய்யப்பட்டன. இந்தக் கட்டத்தில் மலாயா பொதுவுடைமை கட்சிக்கு 1,500 உறுப்பினர்களும்; 10,000 அனுதாபிகளும் இருந்தனர்.
# மலாயா பொதுவுடைமை கட்சி

## வரலாறு

### பத்து ஆராங் நிலக்கரி சுரங்க வேலைநிறுத்தம்

இப்படிச் சிற்சில பின்னடைவுகள் இருந்த போதிலும், தொழிற்சங்க இயக்கங்களின் செயல்பாடுகளில் மலாயா கம்யூனிஸ்டு கட்சி தன்செல்வாக்கைப் பெற்று வந்தது. அந்த வகையில் பல வேலைநிறுத்தங்களுக்கு ஏற்பாடுகள் செய்தது. குறிப்பாக 1935-ஆம் ஆண்டில் பத்து ஆராங் நிலக்கரி சுரங்கத்தில் நடந்த வேலைநிறுத்தம்.  
மலாயா பொதுவுடைமை கட்சி, சில பணியிடங்களில் தொழிலாளர் குழுக்களையும் அமைத்தது. இந்தத் தொழிலாளர் குழுக்கள் வேலைநிறுத்தங்களில் ஈடுபட்டன. இருப்பினும் அந்தத் தொழிலாளர் குழுக்களும் வேலைநிறுத்தங்களும் அரசாங்கத்தால் உடனடியாக நசுக்கப்பட்டன.
# மலாயா பொதுவுடைமை கட்சி

## வரலாறு

### மலாயா சீனர்களின் ஜப்பானிய எதிர்ப்பு உணர்வு

வேலைநிறுத்தங்களுக்குத் தூண்டுகோலாக இருந்த சீனர்கள் பலர் சீனாவுக்கு நாடு கடத்தப்பட்டனர். அங்கு சீன தேசியவாத அரசாங்கத்தால் கம்யூனிஸ்டுகள் எனும் பெயரில் சிலர் தூக்கிலிடப் பட்டனர்.  
1937-ஆம் ஆண்டில் சீனா மீது ஜப்பான் படையெடுத்தது. அதன் பிறகு மலாயாவில் இருந்த கொமிந்தாங் (Malayan Kuomintang) பிரிவினருக்கும் மலாயா கம்யூனிஸ்டுகளுக்கும் இடையே ஒரு நல்லிணக்கம் ஏற்பட்டது.  
கொமிந்தாங் பிரிவின் கீழ், மலாயா கம்யூனிஸ்டு கட்சி மேலும் எளிதாகச் செயல்பட முடிந்தது. அந்தக் கட்டத்தில் மலாயாவில் வாழ்ந்த சீனர்களிடையே ஜப்பானிய எதிர்ப்பு உணர்வு மேலோங்கி நின்றது.  
அதனால் மலாயா கம்யூனிஸ்டு கட்சி, கூடுதலாக உறுப்பினர்களைச் சேர்க்க முடிந்தது. சீனாவின் பாதுகாப்பு வளையம் தங்களிடம் உள்ளது எனும் பார்வையின் கீழ், தங்களின் கட்சிக்கு நிதி திரட்ட நல்ல ஒரு வாய்ப்பும் கிடைத்தது.
# மலாயா பொதுவுடைமை கட்சி

## வரலாறு

### பிரித்தானிய அரசாங்கத்தின் உளவாளி

பகுதியில் மலாயா காவல் துறையினர்.]]
இந்தக் கட்டத்தில், 1939 ஏப்ரல் மாதம் இலாய் டெக் (*Lai Teck*) அல்லது Phạm Văn Đắc என்பவர் மலாயா பொதுவுடைமை கட்சியின் பொதுச் செயலாளர் பதவிக்குத் தேர்வு செய்யப் பட்டார். வியட்நாம் நாட்டைப் பூர்வீகமாகக் கொண்டவர். இவர் மலாயா பிரித்தானிய அரசாங்கத்தின் உளவாளி என்பது பின்னர் தெரிய வந்தது. இவர் ஏற்கனவே வியட்நாமில் பிரெஞ்சுக்காரர்களின் உளவாளியாக இருந்தவர்.  
லாய் டெக்கை வியட்நாமில் இருந்து மலாயாவுக்கு இரகசியமாகக் கொன்டு வந்ததே மலாயா பிரித்தானிய அரசாங்கம் தான். மலாயா பொதுவுடைமை கட்சிக்குள் வேரூன்றச் செய்ததும் அதே மலாயா பிரித்தானிய அரசாங்கம் தான்.  
இருப்பினும் இலாய் டெக் பற்றிய இரகசியங்கள் தெரியாமலேயே கட்சி தொடர்ந்து திறம்பட செயல்பட்டு வந்தது. உறுப்பினர் எண்ணிக்கையும் அதிகரித்தது. 1939-ஆம் ஆண்டில் மலாயா பொதுவுடைமை கட்சியில் சுமார் 40,000 உறுப்பினர்கள் இருந்தனர். இவர்களில் பாதி பேர் சிங்கப்பூரைச் சேர்ந்தவர்கள்.
# மலாயா பொதுவுடைமை கட்சி

## வரலாறு

### மத்திய செயற்குழு

மலாயா பொதுவுடைமை கட்சிக்கு 12 முதல் 15 உறுப்பினர்களைக் கொண்ட ஒரு மத்திய செயற்குழு தலைமை தாங்கியது. மத்திய செயற்குழு அமர்வில் இல்லாத போது கட்சியை நடத்துவற்கு ஓர் அரசியல் பிரிவு (*Politburo*) இருந்தது. அதற்கு 6 பேர் நியமிக்கப்பட்டனர்.  
ஒவ்வொரு மாநிலத்திலும் மாநில மத்திய செயற்குழு இருந்தது, ஒவ்வொரு மாநிலமும் பல மாவட்டங்களாக பிரிக்கப்பட்டது. கட்சிக் கூட்டங்கள் அவ்வப்போது நடத்தப்பட்டன.  
மலாயா பொதுவுடைமை கட்சிக்கு 12 முதல் 15 உறுப்பினர்களைக் கொண்ட ஒரு மத்திய செயற்குழு தலைமை தாங்கியது. மத்திய செயற்குழு அமர்வில் இல்லாத போது கட்சியை நடத்துவற்கு ஓர் அரசியல் பிரிவு (*Politburo*) இருந்தது. அதற்கு 6 பேர் நியமிக்கப்பட்டனர்.  
ஒவ்வொரு மாநிலத்திலும் மாநில மத்திய செயற்குழு இருந்தது, ஒவ்வொரு மாநிலமும் பல மாவட்டங்களாக பிரிக்கப்பட்டது. கட்சிக் கூட்டங்கள் அவ்வப்போது நடத்தப்பட்டன.
# மலாயா பொதுவுடைமை கட்சி

## இரண்டாம் உலக போர்

1941 டிசம்பர் 8-ஆம் தேதி சப்பானிய அரசு மலாயா மீது படையெடுத்தது. இந்தச் சமயத்தில், வேறுவழி இல்லாமல் பிரித்தானிய காலனித்துவ அதிகாரிகள் மலாயா பொதுவுடைமை கட்சியின் இராணுவ ஒத்துழைப்பை ஏற்றுக் கொண்டனர். ஒரு காலத்தில் பரம விரோதிகளாக இருந்தவர்கள். ஆபத்து வந்தது. நண்பர்களாகி விடார்கள்.
# மலாயா பொதுவுடைமை கட்சி

## இரண்டாம் உலக போர்

### இடதுசாரி அரசியல் கைதிகள்

அடுத்தக் கட்டமாக 1941 டிசம்பர் 15-ஆம் தேதி மலாயாவிலும் சிங்கப்பூரிலும் இருந்த இடதுசாரி அரசியல் கைதிகள் அனைவரும் விடுவிக்கப் பட்டார்கள். இவர்களில் பெரும்பாலோர் மலாயா பொதுவுடைமை கட்சியின் ஆதரவாளர்களாகும்.  
1941 டிசம்பர் 20-ஆம் தேதி, பிரித்தானிய இராணுவத்தினர், சிங்கப்பூரில் அவசரம் அவசரமாக 101-ஆவது இராணுவச் சிறப்புப் பயிற்சி பள்ளியை (*101st Special Training School*) அமைத்தார்கள். மலாயா பொதுவுடைமை கட்சி உறுப்பினர்களுக்கு கொரில்லா போரில் பயிற்சி அளிக்கத் தொடங்கினார்கள்.
# மலாயா பொதுவுடைமை கட்சி

## இரண்டாம் உலக போர்

### 101-ஆவது இராணுவச் சிறப்புப் பயிற்சி பள்ளி

இந்தப் பயிற்சியாளர்கள், இந்தப் பயிற்சிக்கு முன்னர் மிகக் குறைந்த ஆயுதங்களைக் கொண்டு பிரித்தானியரையே எதிர்த்தவர்கள். சிங்கப்பூரில் சப்பானியருக்கு எதிரான பிரித்தானிய பாதுகாப்பு அரண் சரிவதற்கு முன்னர் ஏறக்குறைய 165 மலாயா பொதுவுடைமை கட்சி உறுப்பினர்கள், கொரில்லா போரில் பயிற்சி பெற்று விட்டனர்.  
இந்தப் போராளிகள், அவசரம் அவசரமாகக் கலைந்து சென்று, சப்பானிய இராணுவத்தை எதிர்க்க முயன்றனர். 1942 பிப்ரவரி 15-ஆம் தேதி, சிங்கப்பூர் ஜப்பானியர்களிடம் விழுவதற்குச் சில தினங்களுக்கு முன்னர், மலாயா பொதுவுடைமை கட்சி, ஜொகூர் மாநிலத்தில் ஆயுத எதிர்ப்பிற்கு ஏற்பாடு செய்தது.  
'அதன் பின்னர் நான்கு ஆயுதப் படையணிகளை மலாயா பொதுவுடைமை கட்சி உடனடியாக உருவாக்கியது. ஏற்கனவே 101-ஆவது இராணுவச் சிறப்புப் பயிற்சி பள்ளியில் பயின்றவர்கள் அந்தப் படையணிகளுக்குத் தலைமை தாங்கினார்கள்.
# மலாயா பொதுவுடைமை கட்சி

## மலாயா மக்களின் சப்பானிய எதிர்ப்பு இராணுவம்

அந்த நான்கு ஆயுதப் படையணிகள் தான் பின்னர் காலத்தில் மலாயா மக்களின் சப்பானிய எதிர்ப்பு இராணுவம் (**MPAJA** - *Malayan People's Anti-Japanese Army*) என்று அழைக்கப்பட்டது. 1943 மார்ச் மாதத்தில் இந்தப் படையினர் சப்பானியர்களுக்கு எதிராகத் தாக்குதல்களைத் தொடங்கினார்கள்.  
இந்தக் குழுக்கள் மறைந்து இருந்து தாக்கியதால் சப்பானியர்களால் எளிதில் கண்டுபிடிக்க முடியவில்லை. இதற்கு சப்பானியர்கள் ஒரு மாற்றுவழியைக் கண்டுபிடித்தனர். மலாயா சிங்கப்பூரில் வாழ்ந்த சாதாரண சீனர்களைப் பழிவாங்கத் தொடங்கினார்கள். அதுதான் சப்பானியர்களுக்கு அப்போது தெரிந்த எளிய மாற்றுவழி.
# மலாயா பொதுவுடைமை கட்சி

## மலாயா மக்களின் சப்பானிய எதிர்ப்பு இராணுவம்

### சீனர்கள் பழிவாங்கப் பட்டனர்

ஏராளமான மலாயா சீனர்கள் சப்பானியர்களால் தொடர்ந்து பழிவாங்கப் பட்டனர். அதனால் பெரும்பாலான சீனர்களுக்குப் பொருளாதார சிரமங்கள். நகரங்களை விட்டு வெளியேறினார்கள். அவர்கள் வன விளிம்புகளில் குழுக்களாக வாழத் தொடங்கினார்கள்.  
அங்கு அவர்கள் சப்பானிய எதிர்ப்பு இராணுவத்திற்கான ஆள்சேர்ப்பு, உணவு மற்றும் பிற உதவிகள் வழங்குவதில் முக்கியப் பின்னணியாக மாறினார்கள்.
# மலாயா பொதுவுடைமை கட்சி

## மலாயா மக்களின் சப்பானிய எதிர்ப்பு இராணுவம்

### பெண்களின் பங்களிப்பு

1942-ஆம் ஆண்டின் நடுப் பகுதியில், மலாயா மக்களின் ஜப்பானிய எதிர்ப்பு இராணுவத்தின் வலிமை கூடியது. முதல் படையணியில் ஏறக்குறைய 100 பேர்; இரண்டாம் படையணியில் ஏறக்குறைய 160 பேர்; மூன்றாம் படையணியில் ஏறக்குறைய 360 பேர்; நான்காம் படையணியில் ஏறக்குறைய 250 பேர்.  
இந்தக் கட்டத்தில் 5-ஆவது; 6-ஆவது; மற்றும் 7-ஆவது படையணிகளும் உருவாக்கப்பட்டன. ஒரு கூடுதலான தகவல். மலாயா மக்களின் ஜப்பானிய எதிர்ப்பு இராணுவம் பெண்களையும் உள்ளடக்கியது. சீனப் பெண்கள் அதிகமாக இருந்தனர்.  
மாவோயிச வழிகளில் இந்த இராணுவம் செயல்பட்டது. பெண்களின் பங்களிப்பு இருந்ததால், இந்த மலாயா மக்களின் ஜப்பானிய எதிர்ப்பு இராணுவம், ஒரு பெரிய அரசியல் சக்தியாகவும் விளங்கியது.
# மலாயா பொதுவுடைமை கட்சி

## மலாயா மக்களின் சப்பானிய எதிர்ப்பு இராணுவம்

### பத்துமலை குகையில் இரகசிய மாநாடு

1942 பிப்ரவரி 15-ஆம் தேதி சப்பானியர்களிடம் சிங்கப்பூர் வீழ்ந்தது. மலாயா பொதுவுடைமை கட்சியின் பொதுச் செயலாளர் இலாய் தெக் கைது செய்யப்பட்டார். சப்பானியர்களின் ஆதரவாளராக மாறிய இலாய் தெக், மலாயா கம்யூனிஸ்டு கட்சி மற்றும் மலாயா மக்களின் சப்பானிய எதிர்ப்பு இராணுவம் பற்றிய தகவல்களை சப்பானியர்களுக்கு வழங்கும் இரட்டை முகமாக மாறினார்.  
1942 செப்டம்பர் 1-ஆம் தேதி கோலாலம்பூருக்கு வடக்கே பத்துமலை குகைகளில் ஒன்றில் மலாயா பொதுவுடைமை கட்சித் தலைவர்கள்; மற்றும் மலாயா மக்களின் சப்பானிய எதிர்ப்பு இராணுவத் தலைவர்களின் இரகசிய மாநாடு நடைபெற்றது. ஏறக்குறைய 100-க்கும் மேற்பட்ட கம்யூனிஸ்டுத் தலைவர்கள் கலந்து கொண்டார்கள். இலாய் தெக் மூலமாக சப்பானியர்களுக்கு அந்த இரகசியம் தெரிய வந்தது.
# மலாயா பொதுவுடைமை கட்சி

## மலாயா மக்களின் சப்பானிய எதிர்ப்பு இராணுவம்

### ஜப்பானியர்களின் அதிரடித் தாக்குதல்

விடியல் காலையில் ஜப்பானியர்கள் அதிரடித் தாக்குதல் நடத்தினார்கள். அந்தத் தாக்குதலில் கம்யூனிஸ்டு தலைவர்கள் பெரும்பாலோர் கொல்லப் பட்டார்கள். உயர்மட்டத் தலைவர்களின் இழப்பு, ஜப்பானிய எதிர்ப்பு இராணுவத்தைப் பெரிதும் பாதித்தது.  
கட்சியின் இராணுவத் தளபதிகளாக இருந்தவர்கள் படைப் பிரிவுகளின் தலைவர்களாக மாற்றம் செய்யப் பட்டார்கள். இந்தப் பின்னடைவைத் தொடர்ந்து, மலாயா மக்களின் ஜப்பானிய எதிர்ப்பு இராணுவம் தன் ஈடுபாடுகளைத் தவிர்த்தது. கட்சியின் ஒருங்கிணைப்பில் கவனம் செலுத்தியது, 1943-ஆம் ஆண்டு இடைப் பகுதியில் அந்த இராணுவத்தில் 4,500 வீரர்கள் இருந்தார்கள்.
# மலாயா பொதுவுடைமை கட்சி

## மலாயா மக்களின் சப்பானிய எதிர்ப்பு இராணுவம்

### தென்கிழக்கு ஆசியா இராணுவக் கூட்டணி

மே 1943 மே மாதம் தொடங்கி, பிரித்தானிய அதிரடிப்படை கமாண்டோக்கள் மலாயாவில் ஊடுருவினார்கள். மலாயா மக்களின் ஜப்பானிய எதிர்ப்பு இராணுவத்துடன் தொடர்பு கொண்டார்கள்.  
1944-ஆம் ஆண்டின் முற்பகுதியில் இரு தரப்பினருக்கும் இடையே ஓர் உடன்பாடு செய்து கொள்ளப்பட்டது. அதன் மூலம் தென்கிழக்கு ஆசியா இராணுவக் கூட்டணியின் (Allied South East Asia Command) கட்டளைகளை மலாயா மக்களின் ஜப்பானிய எதிர்ப்பு இராணுவம் ஏற்றுக் கொண்டால், ஆயுதங்களையும் பொருட்களையும் வழங்குவது எனும் உடன்படிக்கை.  
அந்த வகையில் 1945-ஆம் ஆண்டு தொடக்கத்தில் மலாயா மக்களின் ஜப்பானிய எதிர்ப்பு இராணுவத்திற்கு ஆயுதங்கள் கிடைக்கத் தொடங்கின.
# மலாயா பொதுவுடைமை கட்சி

## மலாயா மக்களின் சப்பானிய எதிர்ப்பு இராணுவம்

### ஜப்பான் சரண் அடைந்தது

1945 ஆகஸ்ட் 15-ஆம் தேதி ஜப்பான் சரண் அடைந்தது. ஜப்பானிய படைகள் கிராமப் புறங்களில் இருந்து பின்வாங்கின. மலாயா மக்களின் ஜப்பானிய எதிர்ப்பு இராணுவத்திற்கு அதிர்ச்சி கலந்த வியப்பு. எதிர்பாராத முடிவு. 1945 செப்டம்பர் 3-ஆம் தேதி வரையில் பிரித்தானிய துருப்புகள் மலாயா; சிங்கப்பூருக்கு வந்து சேரவில்லை. செப்டம்பர் 8-ஆம் தேதி தான் வந்தது.  
ஜப்பானிய படைகள் ஒரு வெற்றிடத்தை ஏற்படுத்தின. அந்த இடத்தை மலாயா மக்களின் ஜப்பானிய எதிர்ப்பு இராணுவம் நிரப்பியது. பல இடங்களில், குறிப்பாக சீனப் பகுதிகளில், ம.ம.ஜ.எ.இ. (மலாயா மக்களின் ஜப்பானிய எதிர்ப்பு இராணுவம்) வீரர்கள் காட்டில் இருந்து வெளிவந்த போது அவர்களைப் போது மக்கள் ’ஹீரோ’க்களாக வரவேற்றனர். ம.ம.ஜ.எ.இராணுவத்தின் அதிகாரத்தை ஆங்கிலேயர்கள் அங்கீகரித்தனர்.  
இதற்கிடையில், ம.ம.ஜ.எ.இராணுவத்தினர் ஜப்பானிய ஆயுதங்களைக் கைப்பற்றினார்கள். சுதந்திரமாக ஆட்சேர்ப்பு செய்தார்கள். தங்கள் இராணுவத்தில் 8-ஆவது படைப் பிரிவை உடனடியாக உருவாக்கினார்கள். 6,000 க்கும் அதிகமானோர் ம.ம.ஜ.எ.இராணுவத்தில் சேர்ந்து கொண்டார்கள். அதே நேரத்தில் ம.ம.ஜ.எ.இராணுவத்தினர் மலாயா போலீஸ் படையில் உள்ள கூட்டுப் பணியாளர்களுக்கும் பொதுமக்களுக்கும் எதிராக பழிவாங்கல்களைத் தொடங்கினர்.
# மலாயா பொதுவுடைமை கட்சி

## மலாயா மக்களின் சப்பானிய எதிர்ப்பு இராணுவம்

### கோலாலம்பூரில் பிரித்தானிய இராணுவ நிர்வாகம்

1945 செப்டம்பர் 12-ஆம் தேதி கோலாலம்பூரில் பிரித்தானிய இராணுவ நிர்வாகம் (British Military Administration) நிறுவப்பட்டது. அந்த ஆண்டின் பிற்பகுதியில் மலாயா மக்களின் ஜப்பானிய எதிர்ப்பு இராணுவம் தயக்கத்துடன் தன் இராணுவத்தைக் கலைக்க ஒப்புக்கொண்டது. ஆயுதங்கள் ஒப்படைக்கப்பட்டன.  
ஜப்பானிய எதிர்ப்பு இராணுவ வீரர்கள் 6800 பேர் அதிகாரப்பூர்வமாகக் கலைக்கப் பட்டனர். ஆனால் ஆயுதங்களில் கைத்துப்பாக்கிகளை மட்டும் அவர்கள் வைத்துக் கொள்ள அனுமதிக்கப்பட்டார்கள். மலாயா கம்யூனிஸ்டு கட்சி சட்டப்பூர்வமாக உறுதிப்படுத்தப்படவில்லை. ஆனால் பிரித்தானிய இராணுவ நிர்வாகத்தின் அடக்குமுறை இல்லாமல் செயல்பட முடிந்தது.
# மலாயா பொதுவுடைமை கட்சி

## மலாயா மக்களின் சப்பானிய எதிர்ப்பு இராணுவம்

### வேலைநிறுத்தங்கள்; ஆர்ப்பாட்டங்கள்

மலாயா கம்யூனிஸ்டு கட்சி ஒரு 'தேசிய முன்னணி' கொள்கையை ஏற்றுக் கொண்டது. சட்டபூர்வமான வழிகளில் தேசிய சுதந்திரத்திற்காகப் பணியாற்ற ஒப்புக் கொண்டது. மோசமான பொருளாதார நிலைமைகள் காரணமாக, மலாயா சிங்கப்பூரில் பற்பல வேலைநிறுத்தங்கள் மற்றும் ஆர்ப்பாட்டங்கள் நடந்தன.  
இதில் மலாயா கம்யூனிஸ்டு கட்சியும் ஒரு தீவிரமான பங்கைக் கொண்டு இருந்தது. அந்தக் கட்சியைச் சேர்ந்த சிலர் அரசாங்க ஆயுதப்படையால் சுட்டுக் கொல்லப் பட்டனர். மற்றும் சிலர் நாடுகடத்தப்பட்டனர்.  
மலாயா மக்களாட்சி மன்றம் (Malayan Democratic Union) மற்றும் மலாய் தேசியவாதக் கட்சி (Malay Nationalist Party) போன்ற நாடாளுமன்றக் கட்சிகள் மூலமாக மலாயா கம்யூனிஸ்டு கட்சி தன் செல்வாக்கை நிலை நிறுத்தி வந்தது.
# மலாயா பொதுவுடைமை கட்சி

## மலாயா மக்களின் சப்பானிய எதிர்ப்பு இராணுவம்

### பொதுச் செயலாளர் மீது அவநம்பிக்கை

1946-ஆம் ஆண்டில், மலாயா கம்யூனிஸ்டு கட்சியின் தலைமைத்துவத்தின் மீது கட்சி உறுப்பினர்களுக்கு அதிருப்தி ஏற்பட்டது. பொதுச் செயலாளர் லாய் டெக் துரோகம் செய்து இருக்கலாம் எனும் வதந்திகள் பரவத் தொடங்கின. ஆக அது குறித்து விசாரணைகள் தொடங்கின.  
1946-ஆம் ஆண்டு மார்ச் மாதம் விசாரணைக்கு நாள் குறிக்கப் பட்டது. ஆனால் அதற்குள் அவர் கட்சி நிதிகளுடன் நாட்டை விட்டு ஓடி விட்டார். லாய் டெக் தப்பி ஓடிய விசயத்தை மத்திய செயற்குழு ஒரு வருட காலம் இரகசியமாக வைத்து இருந்தது.  
லாய் டெக்கிற்குப் பதிலாக 26 வயதான சின் பெங் புதிய பொதுச் செயலாளராகத் தேர்வு செய்யப்பட்டார். இவர் பேராக் மாநிலத்தில் இயங்கிய மலாயா மக்களின் ஜப்பானிய எதிர்ப்பு இராணுவத்தின் 5-ஆவது படைப் பிரிவில் ஒரு மூத்த அதிகாரியாகப் பணியாற்றியவர்.